Turinys

# Laukai

Duomenų bazės stulpelių įterpimo dialogo lange pažymėkite parinktį Laukai, jei norite pažymėtus duomenis įterpti į dokumentą kaip laukus. Tokie duomenų bazės laukai – tai tam tikri atskirų duomenų bazės stulpelių pakaitos simboliai, juos galima naudoti laiškams komponuoti. Jei norite suvienodinti laukų turinį su pažymėto įrašo turiniu, spustelėkite mygtuką Duomenis į laukus.

Jei vykdant komandą Duomenis į tekstą yra pažymėta keletas įrašų, laiškų komponavimo laukai bus įterpti atitinkamai įrašų skaičiui. Taip pat tarp atskirų laukų komandų blokų automatiškai bus įterpta lauko komanda, pavyzdžiui, Kitas įrašas.

Duomenų bazės stulpelių įterpimo dialogo lange galima parinkti, kuriuos duomenų bazės laukus įterpti į dokumentą ir kaip formatuoti pastraipas.

## Laukai

Dialogo lango srityje Laukai rodyklės mygtuku parinkite duomenų bazės lentelės stulpelius, į kuriuos norite įterpti laukų turinį.

### Duomenų bazės stulpeliai

Čia išvardijami visi duomenų bazės lentelės stulpeliai, kuriuos galima įtraukti į parinktų stulpelių sąrašą ir įterpti į dokumentą. Iš šio sąrašo parinkite į dokumentą norimus įtraukti stulpelius.

### >

Sąraše Duomenų bazės stulpeliai pažymėti duomenų bazės laukai įtraukiami į įterpimui parinktų laukų sąrašą. Tą patį galima atlikti ir dukart spustelėjus elemento pavadinimą.

### Atrankos sąrašas

Čia rodomi visi įterpimui į dokumentą parinkti duomenų bazės stulpeliai. Šiame lauke galima įvesti ir tekstą. Toks tekstas taip pat bus įterptas į dokumentą. Įrašų tvarka sąraše atitinka duomenų tvarką dokumente.

### Formatas

Čia nurodomas į dokumentą įterpiamų duomenų bazės laukų formatas.

#### Iš duomenų bazės

Pritaikomas duomenų bazės formatas.

#### Naudotojo aprašytas

Iš sąrašo parenkamas lauko formatas, jei tam tikrų duomenų laukų formato nepavyko pritaikyti iš duomenų bazės. Sąraše esančius formatus galima taikyti tik kai kurių tipų duomenų bazės laukams, pavyzdžiui, skaitinių arba loginių reikšmių laukams. Jei pažymėsite teksto duomenų bazės lauką, jokio kito formato iš sąrašo pasirinkti nebus galima.

Jei norimo formato sąraše nėra, pasirinkite įrašą Papildomi formatai… ir aprašykite reikiamą formatą dialogo lange Skaičių formatas.

Iš sąrašo parinktas skaičių formatas visada siejamas su sąrašo lauke Duomenų bazės stulpeliai pažymėtu lauku.

### Pastraipos stilius

Pagal numatytąsias nuostatas įterpiamoms pastraipoms pritaikomas veikiamasis pastraipos stilius. Tą reiškia ir reikšmė [Jokio] Pastraipos stiliaus išskleidžiamajame sąraše. Iš šio sąrašo galima parinkti kitą pastraipos stilių, kurį norite pritaikyti į dokumentą įterpiamoms pastraipoms. Sąraše rodomi visi „LibreOffice“ programoje aprašyti pastraipų stiliai, kuriuos galima tvarkyti stilių polangyje.